169 


02000181501020008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 18 


15 Ιανουάριου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικές ρυθμίσεις για την εξυπηρέτηση ΑμΕΑ σε υφι¬ 
στάμενα κτίρια. 1 

Ειδικές ρυθμίσεις για την εξυπηρέτηση ΕμΕΑ σε κοι¬ 
νόχρηστους χώρους των οικισμών που προορίζο¬ 
νται για την κυκλοφορία πεζών. 2 

Απόκτηση Ελληνικής Ιθαγένειας ομογενών αλλοδα¬ 
πών. 3 

Σύσταση Νομικού Προσώπου στο Δήμο Ιάσμου Ν. Ρο¬ 
δόπης, με την επωνυμία «Σχολική Επιτροπή Νηπια¬ 
γωγείου Κοπτερού». 4 

Σύσταση Δημοτικής Επιχείρησης στο Δήμο Βέροιας 
με την επωνυμία «Δημοτική Επιχείρηση Τουριστι¬ 
κής Ανάπτυξης (Δ.Ε.Τ.Α.) «Ο ΞΕΝΙΟΣ ΔΙΑΣ». 5 

Δήλωση παραίτησης του Πλουμή Χατζηαγγέλου από 
τα δικαιώματα της άδειας μεταλλευτικών ερευνών. 6 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 64 απόφαση του Νο¬ 
μαρχιακού Συμβουλίου Ξάνθης. 7 


ΑΠΟΦΑΣΕΙ Σ 

Αριθ. οικ. 52487 (1) 

Ειδικές ρυθμίσεις για την εξυπηρέτηση ΑμΕΑ 
σε υφιστάμενα κτίρια. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

α) Τις διατάξεις του Ν. 2831/2000. 
β) Τις απαιτήσεις για αυτόνομη και ασφαλή διακίνηση 
των ατόμων με ειδικές ανάγκες και εμποδιζόμενων ατό¬ 
μων σε δημόσια κτίρια και κτίρια συνάθροισης κοινού και 
γ) Το γεγονός ότι η ουδεμία δαπάνη επέρχεται σε βάρος 
του Δημοσίου από την παρούσα. 

δ) Το άρθρο 22 του ΓΟΚ85 όπως ισχύουν, αποφασίζου¬ 
με: 

Την έγκριση των προδιαγραφών των διαμορφώσεων 
λειτουργικών χώρων των υφιστάμενων κτιρίων που στε¬ 


γάζουν υπηρεσίεςτου Δημοσίου, Ν.Π.Δ.Δ, Ν.Π.Ι.Δ, ευρύ¬ 
τερου δημόσιου τομέα, οργανισμούς τοπικής αυτοδιοίκη¬ 
σης α'και β'βαθμίδας κοινωφελείς οργανισμούς, τράπε¬ 
ζες και ανταλλακτήρια τραπεζών, καθώς και κτίρια με χρή¬ 
ση κοινού που ακολουθούν και έχουν ως εξής: 

Άρθρο Ιο 

Οι χώροι των προαναφερόμενων κτιρίων διαμορφώνο¬ 
νται έτσι ώστε να εξασφαλίζεται η οριζόντια και κατακό- 
ρυφη προσπέλαση των ατόμων με ειδικές ανάγκες. 

Για την εξασφάλιση της οριζόντιας προσπέλασης θα 
διαμορφώνονται διάδρομοι με κατά μήκος ζώνη πλάτους - 
ελεύθερου από κάθε εμπόδιο - 0,90 μ τουλάχιστον και 
ελεύθερου ύψους τουλάχιστον 2,20 μ, θύρες με καθαρό 
άνοιγμα «από κάσα σε κάσα» 0,90 μ τουλάχιστον, ανοιγό- 
μενες με μέγιστη απαιτούμενη δύναμη 15 Νθννίοηε και χει¬ 
ρολαβή τύπου μοχλού (και όχι σφαιρικές), χώροι στους 
οποίους να εγγράφεται κύκλος διαμέτρου 1,50 μ ελεύθε¬ 
ροι από κάθε εμπόδιο για τους ελιγμούς και την περιστρο¬ 
φή αμαξιδίων, λείο και αντιολισθηρό δάπεδο (όχι μοκέτα) 
και έντονες χρωματικές αντιθέσεις μεταξύ των δομικών 
στοιχείων (τοίχοι - δάπεδα, τοίχοι - κάσες κουφωμάτων, 
ελεύθερα υποστυλώματα - δάπεδα). 

Γιατην εξασφάλιση της κατακόρυφης προσπέλασης θα 
καλύπτονται οι υφιστάμενες υψομετρικές διαφορές με: 

α) Ράμπες μέγιστης κλίσης 5% ή κατ’ εξαίρεση 6% για 
μέγιστο μήκος 8,00, πλάτους με σοβατέπι ή οριζόντια 
μπάρα στα 0,10 μ από την τελική επιφάνεια του δαπέδου, 
διπλούς συνεχείς χειρολισθήρες εκατέρωθεν σε ύψη 0,70 
και 0,90 από την τελική επιφάνεια του δαπέδου, πλατύ¬ 
σκαλα - με πλάτος της ράμπας και μήκος 1,50 μ - στην αρ¬ 
χή και το τέλος της ράμπας και σε κάθε αλλαγή κατεύ¬ 
θυνσης και αντιολισθητική επίστρωση ή 
β) Αναβατόρια κατακόρυφης κίνησης με ελάχιστες δια¬ 
στάσεις παλτφόρμας 0,90 χ 1,20 μ, ανυψωτική ικανότητα 
250 χγρ., χειριστήρια στην πλατφόρμα και στην αρχή και 
το τέλος της διαδρομής, κινητή μπάρα ασφαλείας για 
προστασία του χρήστη και πρόβλεψη ελεύθερου χώρου 
διαστάσεων 1,50 χ 1,50μ. τουλάχιστον στα σημεία εισό- 
δου-εξόδου έμπροσθεν του αναβατορίου ή 
γ) Αναβατόρια κλίμακας με ελάχιστες διαστάσεις πλατ¬ 
φόρμας 0,80 χ 1,00 μ προκειμένου για ευθύγραμμη κίνη¬ 
ση, ανυψωτική ικανότητα 250 χγρ. Χειριστήρια στην πλατ¬ 
φόρμα και στην αρχή και το τέλος της διαδρομής, κινητή 

μπάρα ασφαλείας για προστασία του χρήστη και πρόβλε¬ 
ψη ελεύθερου χώρου διαστάσεων 1,50 χ 1,50 μ τουλάχι¬ 
στον στην πλατφόρμα για πρόσβαση των αμαξιδίων ή 

δ) Ανελκυστήρες με διαστάσεις θαλάμου τουλάχιστον 
1,10 χ 1,40 μ, θύρα φρέατος αυτόματα ανοιγόμενη ή συ¬ 
ρόμενη, άνοιγμα θύρας φρέατος και θαλάμου (εφόσον 
υπάρχει) τουλάχιστον 0,80 μ στη μικρά πλευρά του θαλά¬ 
μου, χειριστήρια χρήσης - και σε γραφή Βγ3ΝΙθ ή ανάγλυ¬ 
φα - σε ύψος 0,90 - 1,20 μ από το δάπεδο, απόσταση με¬ 
ταξύ θύρας ανελκυστήρα και απέναντι τοίχου 1,50 μ και 
ηχητική αναγγελία ορόφων. Όλες οι πιο πάνω κατασκευ¬ 
ές εγκρίνονται σύμφωνα με τοάρθρο 28 παρ. 5 του Ν. 
2831 100 με Απόφαση του Γ.Γ. Περιφέρειας η οποία επέχει 
θέση οικοδομικής άδειας. 

Άρθρο 2ο 

Οι είσοδοι των κτιρίων αυτών θα είναι προσπελάσιμες 
από αναπηρικά αμαξίδια. Η προσπέλαση αυτή θα εξα¬ 
σφαλίζεται με ένα τουλάχιστον ανοιγόμενο ή συρόμενο - 
με μέγιστη απαιτούμενη δύναμη 15 ΝεννΙοπε - θυρόφυλ¬ 
λο καθαρού πλάτους 0,90 μ, με κατωκάσιτοπολύ 2 εκ πά¬ 
χους και σε περίπτωση υψομετρικών διαφορών με το πε¬ 
ζοδρόμιο, με ένα εκτωντρόπων που αναφέρονται στο άρ¬ 
θρο 1 της παρούσας. Όπου είναι δυνατόν επιβάλλεται η 
τοποθέτηση αυτόματα συρόμενων θυρών με φωτοκύττα¬ 
ρο ή μπουτόν. 

Ως είσοδοι κτιρίων δεν νοούνται είσοδοι στο κτίριο από 
υπόγειους χώρους στάθμευσης οι οποίες όμως και αυτές 
επιβάλλεται να είναι πλήρως προσβάσιμες σε αναπηρικά 
αμαξίδια. 

Άρθρο 3ο 

Όλα τα υφιστάμενα κλιμακοστάσια, ανεξαρτήτως αριθ¬ 
μού βαθμιδών, θα εξοπλίζονται με διπλό συνεχή χειρολι- 
σθήρα που θα τοποθετείται σε ύψη 0,70 και 0,90 από την 
ακμή των βαθμιδών, θα εξέχει 0,30 μ στην αρχή και το τέ¬ 
λος της κλίμακας, θα συνεχίζεται στα πλατύσκαλα και θα 
τοποθετείται και στις δύο πλευρές των κλιμακοστασίων. 

Οι ακμές των βαθμιδών των κλιμακοστασίων θα επιση- 
μαίνονται με υλικό σε έντονη χρωματική αντίθεση με την 
επίστρωση των βαθμιδών. 

Η αρχή και το τέλος της κλίμακας θα επισημαίνεται επί¬ 
σης με λωρίδες πλάτους 0,30 - 0,40 μ από πλάκες με έντο¬ 
νες φολίδες κίτρινου χρώματος που υποδηλώνουν «ΚΙΝ¬ 
ΔΥΝΟ». 

Άρθρο 4ο 

Σε όλα τα υφιστάμενα κτίρια θα κατασκευάζεται τουλά¬ 
χιστον ένας χώρος υγιεινής προσπελάσιμος από άτομα 
με ειδικές ανάγκες, με ικανό χώρο ελιγμών των αμαξιδίων 
μπροστά από τη θύρα το \Λ/Θ διαστάσεων 1,50 χ 1,70 μ 
όταν η θύρα είναι ανοιγόμενη και 1,50 χ 1,50 μ όταν η θύ¬ 
ρα είναι συρόμενη. 

Ο χώρος αυτός θα διαθέτει θύρα ανοιγόμενη προς τα 
έξω ή συρόμενη, καθαρού πλάτους από κάσα σε κάσα 
τουλάχιστον 0,90 μ φέρουσα χειρολαβή τύπου μοχλού 
(όχι σφαιρική) και οριζόντιο χειρολισθήρα σχήματος Π και 
κάσα σε έντονη χρωματική αντίθεση με τις παρακείμενες 
επιφάνειες. 

Εντός του χώρου υγιεινής θα τοποθετείται λεκάνη ειδι¬ 
κού τύπου, ύψους 0,45 - 0,50 μ από την τελική επιφάνεια 
του δαπέδου με το εμπρόσθιο άκρο της σε απόσταση 
0,75 - 0,80 μ από τον πίσω από αυτήν ευρισκόμενο τοίχο. 


Εκατέρωθεν της λεκάνης θα τοποθετούνται οριζόντιες 
χειρολαβές μήκους 0,75 μ με το επάνω μέρος τους σε 
ύψος 0,70 μ από τηντελική επιφάνεια του δαπέδου, αγκυ- 
ρωμένες κατά τέτοιο τρόπο ώστε να μπορούν να αντέ- 
ξουν φόρτιση 150 χγρ τουλάχιστον. Τουλάχιστον στη μία 
πλευρά της λεκάνης θα υπάρχει ελεύθερος χώρος πλά¬ 
τους 0,90 μ για την πλευρική προσέγγιση αμαξιδίου. 

Η χειρολαβή που θα τοποθετείται προς τον χώρο αυτό 
θα είναι ανακλινόμενη με δυνατότητα ακινητοποίησης 
στην κατακόρυφη θέση. Η μία έκτων δύο χειρολαβών θα 
φέρει επ'αυτής την θήκη χαρτιού καθαρισμού. 

Η λεκάνη θα εξοπλίζεται με καζανάκι χαμηλής πίεσης. 
Σε κάθε περίπτωση ο μηχανισμός του δοχείου πρέπει να 
ενεργοποιείται με εύχρηστο χειριστήριο, το οποίο θα το¬ 
ποθετείται εκτός αυτού σε σημείο προσιτό στον χρήστη. 

Πλησίον της λεκάνης θα τοποθετείται μπαταρία τύπου 
«ντους» για την υγιεινή του χρήστη. 

Ο νιπτήρας θα είναι ρηχός, ειδικού τύπου, ώστε το επά¬ 
νω μέρος του να απέχει 0,80 - 8,85 εκ από το δάπεδο και 
το κάτω του 0,70 εκ από αυτό, εργονομικός, χωρίς κολώ- 
να στήριξης, διαστάσεων περίπου 0,68 χ 0,60 μ (μήκος χ 
πλάτος) και συνοδεύεται από ράφι στο ίδιο ύψος. Η στή¬ 
ριξη του νιπτήρα θα γίνει στον τοίχο με τέτοιο τρόπο ώστε 
να αντέχει σε φόρτιση στην εμπρόσθια άκρη του τουλάχι¬ 
στον 150 χγρ. 

Στο νιπτήρα θα τοποθετείται μπαταρία αναμικτική με 
μακρύ «ρουξούνι» και μακρύ χειριστήριο ή με φωτοκύτ¬ 
ταρο. 

Ο καθρέπτης τοποθετείται με την κάτω ακμή στο 1,00 μ 
από το δάπεδο και έχει ύψος τουλάχιστον 2,00 μ. 

Μεταξύ λεκάνης, νιπτήρα και περιφερειακών εμποδίων 
(τοίχοι, έπιπλα)θα εξασφαλίζεται απόλυτα ελεύθερος χώ¬ 
ρος διαμέτρου 1,50 μ για την περιστροφή του αμαξιδίου. 

Περιμετρικά του χώρου και παράλληλα με το δάπεδο σε 
απόσταση 0,15 - 0,20 μ από αυτό τοποθετείται σύστημα 
κλήσης κινδύνου με κορδόνι για την περίπτωση ανάγκης 
παροχής βοήθειας, το οποίο συνδέεται με φωτεινή ένδει¬ 
ξη πάνω από την εξωτερική όψη της θύρας του χώρου 
προς τον διάδρομο. 

Οι διακόπτες φωτισμού θα έχουν πλακέτα με μεγάλη 
επιφάνεια που θα τοποθετείται σε ύψος 0,90 - 1,20 μ από 
τηντελική επιφάνεια δαπέδου. 

Κρεμάστρες θα τοποθετούνται οπωσδήποτε σε δύο 
ύψη 1,20 και 1,80 μ από την τελική επιφάνεια δαπέδου, σε 
κατάλληλες θέσεις. 

Το υλικό επίστρωσης θα είναι αντιολισθηρό. Θα προ- 
βλέπεται χρωματική αντίθεση μεταξύ δαπέδου, τοίχων 
και ειδών υγιεινής. 

Θα προβλέπεται φωτισμός διάχυτος 150 - 200 Ευχ με 
ελάχιστο 60 Ιυχ στο δάπεδο. 

Άρθρο 5ο 

Όπου κατασκευάζονται θυρίδες εξυπηρέτησης κοινού 
ή πάγκοι υποδοχής και πληροφοριών θα κατασκευάζο¬ 
νται και αντίστοιχες θυρίδες ή πάγκοι ή τμήματα αυτών, 
μήκους τουλάχιστον 1,00 μ σε ύψος 0,80 μ από τηντελική 
επιφάνεια του δαπέδου με κατάλληλη μπάζα σε εσοχή με 
κατ'ελάχιστον ύψος 0,20, και βάθος 0,15 μ για τα υποπό¬ 
δια των αμαξιδίων. 

Όπου τοποθετούνται συγκροτήματα τηλεφώνων θα το¬ 
ποθετείται και ένα τουλάχιστον κειμενοτηλέφωνο για την 
εξυπηρέτηση ατόμων με προβλήματα ακοής. 

Όπου τοποθετείται μηχάνημα για χρήση κοινού θα λαμ- 

βάνεται μέριμνα ώστε όλα τα χειριστήρια αυτού να τοπο¬ 
θετούνται σε ύψος 0,90 - 1,20 μ από την τελική επιφάνεια 
του δαπέδου. Θα προβλέπεται οπωσδήποτε χώρος έμπρο¬ 
σθεν αυτού για προσέγγιση των αμαξιδίων και κατάλληλες 
εσοχές για τα υποπόδια των αμαξιδίων όπως παραπάνω. 

Σε κτίρια με αυξημένη κίνηση εμποδιζόμενων ατόμων θα 
τοποθετούνται διπλοί χειρολισθήρες σε δύο ύψη (0,70 και 
0,90 μ από το δάπεδο) στις δύο πλευρές των διαδρόμων. 

Ο φωτισμός των χώρων επιβάλλεται να είναι διάχυτος 
και τουλάχιστον 200 - 250 1_υχ. 

Άρθρο 6ο 

Όλες οι εξυπηρετήσεις που προβλέπονται για τα άτομα 
με ειδικές ανάγκες θα σημαίνονται με το Διεθνές Σύμβο¬ 
λο Πρόσβασης συνοδευόμενο από αντίστοιχο εικονό- 
γραμμαή κείμενο. 

Όλες οι κάσες θυρών και παραθύρων θα βάφονται σε 
έντονη χρωματική αντίθεση θα τοποθετούνται προς την 
πλευρά του ανοίγματος σε ύψος 1,40 - 1,60 μ από το δά¬ 
πεδο και θα είναι και ανάγλυφες ή σε γραφή Βγ3Ηθ. 

Ελεύθερα υποστυλώματα στο χώρο θα επισημαίνονται 
με υλικό σε έντονη χρωματική αντίθεση με τις οριζόντιες 
επιφάνειες. 

Μεγάλες υάλινες επιφάνειες θα σημαίνονται κατάλλη¬ 
λα και θα προστατεύονται από χειρολισθήρα σε ύψος 
0,90 μ από το δάπεδο. Ειδικά όπου υπάρχουν υάλινες 
ανοιγόμενες ή συρόμενες θύρες θα επισημαίνονται με 
κατάλληλο προφίλ έντονης απόχρωσης και οι ακμές των 
θυροφύλλων. 

Επίτοιχη πληροφοριακή σήμανση θα τοποθετείται και 
ανάγλυφη και σε γραφή ΒγηΝθ σε ύψος 1,50 μ από την τε¬ 
λική επιφάνεια δαπέδου. 

Άρθρο 7ο 

Όπου προβλέπονται θυρίδες εξυπηρέτησης πελατών, 
πάγκοι υποδοχής, αυτόματα μηχανήματα συναλλαγής ή 
πληροφοριών θα κατασκευάζεται επί του δαπέδου «οδη¬ 
γός τυφλών» που θα οδηγεί από την είσοδο στον χώρο μέ¬ 
χρι τα αντίστοιχα που προορίζονται για χρήση από άτομα 
με ειδικές ανάγκες. 

Ο «οδηγός τυφλών» κατασκευάζεται πλάτους 0,30 - 
0,40 μ 

• Χωνευτός με την τελική επιφάνεια στην αυτή στάθμη 
με την παρακείμενη επίστρωση ή 

• Επικολλούμενος επί της υφιστάμενης επίστρωσης 
εγκιβωτιζόμενος σε καμπυλωμένες διατομές που θα εξέ¬ 
χουν της επίστρωσης του δαπέδου το πολύ 2 εκ. από υλι¬ 
κό σε έντονη χρωματική αντίθεση με τη λοιπή επίστρωση 
και διαφορετικής υφής σύμφωνα με τα επισυναπτόμενα 
σκίτσα 1,2,3 και 4. 

• Ειδικά τα στοιχεία που υποδεικνύουν «ΚΙΝΔΥΝΟ» εί¬ 
ναι πάντοτε κίτρινου χρώματος. 

Άρθρο 8ο 

Όλα τα παραπάνω έχουν άμεση υποχρεωτική εφαρμο¬ 
γή σε όλες τις περιπτώσεις έκδοσης οικοδομικών αδειών 
για αναδιαρρυθμίσεις και ανακαινίσεις καθώς και στις πε¬ 
ριπτώσεις υπηρεσιών στις οποίες εργάζονται άτομα με ει¬ 
δικές ανάγκες. 

Άρθρο 9ο 

Αναλυτικότερα σχετικά με τον τρόπο κατασκευής και 
εφαρμογής όλων των παραπάνω αναφέρονται στις Οδη¬ 


γίες Σχεδιασμού «Σχεδιάζοντας για όλους» του Γραφείου 
Μελετών για Άτομα με Ειδικές Ανάγκες του ΥΠΕΧΩΔΕ. 

Άρθρο 10ο 

Για αιτήματα που πιθανόν προκύψουν από την εφαρμο¬ 
γή της παρούσας γνωμοδοτεί η Επιτροπή προσβασιμό- 
τητας του άρθρου 28 παράγρ. 9 του Ν. 2831/2000 «Τρο¬ 
ποποίηση των διατάξεων του Ν. 1577/85 “Γενικός Οικο¬ 
δομικός Κανονισμός” και άλλες πολεοδομικές διατάξεις». 

Άρθρο 11ο 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 16 Νοεμβρίου 2001 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 
-♦- 

Αριθ. οικ. 52488 (2) 

Ειδικές ρυθμίσεις για την εξυπηρέτηση ΕμΕΑ σε κοινό¬ 
χρηστους χώρους των οικισμών που προορίζονται για 
την κυκλοφορία πεζών. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

α) Τις διατάξεις του Ν. 2831/2000 και ειδικότερα την πα¬ 
ράγραφο 8 του άρθρου 28 και 

β) Το γεγονός ότι η ουδεμία δαπάνη επέρχεται σε βάρος 
του Δημοσίου από την παρούσα. 

γ) Το άρθρο 24 του Κτιριοδομικού Κανονισμού (Απόφ. 
ΠΕΧΩΔΕ 3046/304/89 ΦΕΚ59Δ), αποφασίζουμε: 

Την έγκριση των προδιαγραφών των διαμορφώσεων σε 
κοινόχρηστους χώρους των οικισμών που προορίζονται 
για την κυκλοφορία πεζών, που ακολουθούν και έχουν ως 
εξής: 

Άρθρο Ιο 

Οι κοινόχρηστοι χώροι των οικισμών (πλατείες, πεζο¬ 
δρόμοι, πεζοδρόμια κλπ.) διαμορφώνονται ή ανακατα¬ 
σκευάζονται έτσι ώστε να εξασφαλίζεται σε αυτούς η δυ¬ 
νατότητα πρόσβασης των ατόμων με ειδικές ανάγκες. 

Απαγορεύεται η κατασκευή μεμονωμένων ή δύο βαθμι¬ 
δών σε οποιοδήποτε σημείο των κοινόχρηστων χώρων. 

Τα παραπάνω εφαρμόζονται στις περιπτώσεις που η 
υψομετρική διαφορά μεταξύ δύο αξονοδιασταυρώσεων 
οδών δημιουργεί κλίση μικρότερη του 10%. 

Στις οδούς που διαμορφώνονται κλιμακωτά είναι δυνα¬ 
τόν να κατασκευάζονται κοινόχρηστοι ανελκυστήρες από 
τους ΟΤΑ. 

Άρθρο 2ο 

Σε όλους τους κοινόχρηστους χώρους οικισμών που 
προορίζονται για την κυκλοφορία πεζών (πεζόδρομοι), 
επιβάλλεται ΕΛΕΥΘΕΡΗ ΖΩΝΗ ΟΔΕΥΣΗΣ ΠΕΖΩΝ με 
απαραίτητο ελάχιστο πλάτος 1,50 μ ελεύθερο από κάθε 
είδους εμπόδιο, που χρησιμοποιείται για τη συνεχή, 
ασφαλή και ανεμπόδιστη κυκλοφορία κάθε κατηγορίας 
χρηστών. Οποιαδήποτε εξυπηρέτηση (σήμανση, φύτευ¬ 
ση, αστικός εξοπλισμός κλπ) τοποθετείται υποχρεωτικά 
εκτός της ΕΛΕΥΘΕΡΗΣ ΖΩΝΗΣ ΟΔΕΥΣΗΣ. 

Κατ’ εξαίρεση για περιπτώσεις υφιστάμενων αστικών 
πεζοδρομίωντο πλάτος της ζώνης αυτής είναι δυνατόν να 

μειωθεί στα 0,90 μ ή στην περίπτωση υφιστάμενων πεζο¬ 
δρομίων πλάτους <0,90 μ να καταλάβει όλο το πλάτος 
του πεζοδρομίου. 

Σε όλο το μήκος της ΕΛΕΥΘΕΡΗΣ ΖΩΝΗΣ ΟΔΕΥΣΗΣ ΠΕ¬ 
ΖΩΝ επιβάλλεται πραγματικό ΕΛΕΥΘΕΡΟ ΥΨΟΣ ΟΔΕΥΣΗΣ 
ΠΕΖΩΝ ίσο με 2,20 μ, απολύτως ελεύθερο από οποιοδήπο- 
τε εμπόδιο (μαρκίζες, επιγραφές, κλαδιά δένδρων κλπ). 

Ειδικά για την περίπτωση πεζοδρόμων η ΕΛΕΥΘΕΡΗ 
ΖΩΝΗ ΟΔΕΥΣΗΣ ΠΕΖΩΝ παραμένει ακάλυπτη καθ'ύψος 
σε όλο το μήκος και πλάτος της. 

Η μέγιστη επιτρεπόμενη κλίση κατά μήκος της ΕΛΕΥ¬ 
ΘΕΡΗΣ ΖΩΝΗΣ ΟΔΕΥΣΗΣ ΠΕΖΩΝ ορίζεται στο 12%. Οι 
κλίσεις αυτές αφορούν μόνο τους ήδη διαμορφωμένους 
κοινόχρηστους χώρους, ενώ η μέγιστη εγκάρσια κλίση 
κάθετα στη διεύθυνση της ΕΛΕΥΘΕΡΗΣ ΟΔΕΥΣΗΣ ΠΕ¬ 
ΖΩΝ ορίζεται στο 4%. 

Άρθρο 3ο 

Σε όλους τους κοινόχρηστους χώρους οικισμών που 
προορίζονται για την κυκλοφορία πεζών επιβάλλεται η 
κατασκευή ΟΔΗΓΟΥ ΤΥΦΛΩΝ, λωρίδας δηλαδή της 
ΕΛΕΥΘΕΡΗΣ ΖΩΝΗΣ ΟΔΕΥΣΗΣ ΠΕΖΩΝ πλάτους 0,30 - 
0,40 μ σε διαφορετική υφή και χρώμα από το δάπεδο της 
ΕΛΕΥΘΕΡΗΣ ΖΩΝΗΣ ΟΔΕΥΣΗΣ ΠΕΖΩΝ που αποβλέπει 
στην καθοδήγηση και ασφαλή διακίνηση των ατόμων με 
προβλήματα όρασης. 

Ο ΟΔΗΓΟΣ ΤΥΦΛΩΝ κατασκευάζεται σε απόσταση 
0,50 μ κατ’ ελάχιστον από την ρυμοτομική γραμμή. 

Για την κατασκευή του ΟΔΗΓΟΥ ΤΥΦΛΩΝ θα χρησιμο¬ 
ποιούνται έγχρωμες τετράγωνες πλάκες πεζοδρομίου με 
βάση τσιμέντο υψηλής αντοχής, πλευράς 0,20 μ., 0,30 μή 
0,40 μ και πάχη 3 - 5 εκ, όπως παρακάτω: 

α. Ριγέ με πλατιές και αραιές ρίγες, τύπου Α: «ΟΔΗΓΟΣ» 
(βλ. σχήμα 1), οι οποίες τοποθετούνται με τις ρίγες πα¬ 
ράλληλα με τον άξονα της κίνησης για να κατευθύνουν τα 
άτομα με προβλήματα όρασης στην πορεία τους. 

Με τέτοιες πλάκες, με τις ρίγες όμως κάθετα στον άξο¬ 
να κίνησης, επιστρώνονται και τα κεκλιμένα επίπεδα (ρά¬ 
μπες, σκάφες) όπου κατασκευάζονται τέτοια, όπως π.χ. 
σε διαβάσεις, νησίδες κλπ. 

β. Φολιδωτές με έντονες φολίδες και χρώμα πάντοτε κί¬ 
τρινο, τύπου Β: «ΚΙΝΔΥΝΟΣ» (βλ. σχήμα 2), οι οποίες το¬ 
ποθετούνται για να ειδοποιήσουν τα άτομα με προβλήμα¬ 
τα στην όραση για ενδεχόμενο εμπόδιο ή κίνδυνο. Αυτές 
οι πλάκες τοποθετούνται υποχρεωτικά στην αρχή και το 
τέλος κεκλιμένων επιπέδων (ραμπών), κλιμάκων, έμπρο¬ 
σθεν θυρών ανελκυστήρων και περιμετρικά υφιστάμενων 
εμποδίων (δένδρων, αστικού εξοπλισμού κλπ) 

γ. Φολιδωτές με πυκνότερες και λιγότερο έντονες φολί¬ 
δες, τύπου Γ: «ΑΛΛΑΓΗ» (βλ. σχήμα 3) οι οποίες τοποθε¬ 
τούνται στα σημεία αλλαγής κατεύθυνσης. 

δ. Ριγέ με στενές και πυκνές ρίγες τύπου Δ: «ΕΞΥΠΗΡΕ¬ 
ΤΗΣΗ» (ΒΛ. σχήμα 4), οι οποίες τοποθετούνται για να οδη¬ 
γήσουν τα άτομα με προβλήματα όρασης σε σημεία εξυ¬ 
πηρετήσεων (τηλεφωνικοί θάλαμοι, ανάγλυφες πληροφο¬ 
ριακές πινακίδες, ταχυδρομικά κουτιά, περίπτερα κλπ). 

Επιβάλλεται η επιλογή πλακών σε χρώματα σε έντονη 
αντίθεση με τις παρακείμενες επιφάνειες δαπέδου. 

Απαγορεύεται στις επιστρώσεις δαπέδων η δημιουργία 
εσοχών ή εξοχών με πλάτος μεγαλύτερο των 2 εκ. και βά¬ 
θος ή ύψος μεγαλύτερο του 0,50 εκ. 

Απαγορεύεται η τοποθέτηση εσχαρών κατά μήκος του 


ΟΔΗΓΟΥ ΤΥΦΛΩΝ , όπου δε, χρησιμοποιούνται εσχάρες 
(εκτός ΟΔΗΓΟΥ ΤΥΦΛΩΝ) θα πρέπει οι ράβδοι να δημι¬ 
ουργούν πυκνό πλέγμα με κενά μικρότερα του 1 εκ. 

Άρθρο 4ο 

Οι υψομετρικές διαφορές καλύπτονται με κεκλιμένα 
επίπεδα (ράμπες) χωρίς αναβαθμούς με κλίση μέχρι 5%. 

Στα σημεία που επιβάλλεται η κάλυψη υψομετρικών 
διαφορών εγκαρσίως των πεζοδρομίων, δηλαδή η σύνδε¬ 
ση της στάθμης του πεζοδρομίου με τη στάθμη του οδο¬ 
στρώματος κατασκευάζονται κεκλιμένα επίπεδα («σκά¬ 
φες») κλίσης 5% καιπλάτουςτουλάχθιστον 1,50 μή ίσο με 
το πλάτος της διάβασης πεζών. Σε περίπτωση πεζοδρο¬ 
μίων μικρού πλάτους υποβιβάζεται η γωνία στη διασταύ¬ 
ρωση των δύο οδών και κατασκευάζεται κεκλιμένο επίπε¬ 
δο (ράμπα) κατά τον άξονα της όδευσης σε όλο το πλάτος 
του πεζοδρομίου. 

Νησίδες με πλάτος μικρότερο των 3,00 μ στα σημεία 
των διαβάσεων διακόπτονται για πλάτος ίσο με το πλάτος 
των διαβάσεων και οπωσδήποτε όχι μικρότερο των 2,50 μ, 
ώστε η διάβαση από το ένα πεζοδρόμιο στο άλλο να γίνε¬ 
ται ισόπεδα. 

Η αρχή και το τέλος της νησίδας θα χαρακτηρίζονται με 
τις πλάκες τύπου Β: «ΚΙΝΔΥΝΟΣ» τοποθετημένες κάθετα 
στον άξονα της κίνησης. 

Άρθρο 5ο 

Σε όλους τους χώρους στάθμευσης άνω των 30 θέσεων 
θα προβλέπονται ειδικές θέσεις για τα οχήματα των ατό¬ 
μων με ειδικές ανάγκες σε ποσοστό 5% επί του συνόλου 
των προβλεπόμενων θέσεων, με ελάχιστο αριθμό τη μία 
θέση, έκτων οποίωντο 1/8 θα ικανοποιεί απαιτήσεις στάθ¬ 
μευσης αναπηρικών οχημάτων τύπου \/ΑΝ ενώ τα 7/8 
απαιτήσεις συνήθων αναπηρικών οχημάτων. Οι διαστά¬ 
σεις των ειδικών θέσεων στάθμευσης συνήθων οχημάτων 
είναι 3,50 χ 5,00μ ενώ των αντίστοιχων θέσεων οχημάτων 
τύπου νΑΝ 4,50 χ 6,60 μ. 

Γιατη σύνδεση της στάθμης του χώρου στάθμευσης με 
τυχόν παρακείμενο πεζοδρόμιο θα κατασκευάζεται κεκλι¬ 
μένο επίπεδο (σκάφη) κλίσης 5% και πλάτους τουλάχι¬ 
στον 1,50 μ. 

Οι ειδικές θέσεις στάθμευσης θα σημαίνονται επί εδά¬ 
φους και επί στύλου με το Διεθνές Σύμβολο Πρόσβασης 

Άρθρο 6ο 

Αναλυτικότερα σχετικά με τον τρόπο κατασκευής και 
εφαρμογής όλων των παραπάνω αναφέρονται στις Οδη¬ 
γίες Σχεδιασμού «Σχεδιάζοντας για όλους» του Γ ραφείου 
Μελετών για Άτομα με Ειδικές Ανάγκες του ΥΠΕΧΩΔΕ. 

Άρθρο 7ο 

Γ ια αιτήματα που πιθανόν προκύψουν από την εφαρμο¬ 
γή της παρούσας γνωμοδοτεί η Επιτροπή προσβασιμό- 
τηταςτου άρθρου 28παράγρ. 9 του Ν. 2831/2000. 

«Τροποποίηση των διατάξεων του Ν. 1577/85 “Γενικός Οι¬ 
κοδομικός Κανονισμός” και άλλες πολεοδομικές διατάξεις». 

Άρθρο 8ο 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 16 Νοεμβρίου 2001 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 

Απόκτηση Ελληνικής Ιθαγένειας ομογενών αλλοδαπών. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Μετην 5740/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 27.7.2001 αίτηση του ομογενούς αλλοδαπού 
Εμίνοβ Νοντάρι του Αλεξάνδρου για την απόκτηση Ελλη¬ 
νικής Ιθαγένειας. 

Μετην 5739/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 27.7.2001 αίτηση της ομογενούς αλλοδαπής 
Εμίνοβα Ρόζας του Αλεξάνδρου για την απόκτηση Ελλη¬ 
νικής Ιθαγένειας. 

Μετην 5741/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 27.7.2001 αίτηση του ομογενούς αλλοδαπού 
Εμίνοβ Αλέξανδρου του Νοντάρι. 

Μετην 8779/10.12.2001 απόφαση του Γενικού Γραμμα- 
τέα Περιφέρειας Ανατολικής Μακεδονίας - Θράκης, έγινε 
δεκτή η από 1.11.01 αίτηση της ομογενούς αλλοδαπής 
Εμίνοβα Βιλένας του Νοντάρι για την απόκτηση Ελληνι¬ 
κής Ιθαγένειας. 

Μετην 5396/10.12.2001 απόφαση του Γενικού Γραμμα- 
τέα Περιφέρειας Ανατολικής Μακεδονίας - Θράκης, έγινε 
δεκτή η από 22.6.2001 αίτηση του ομογενούς αλλοδαπού 
Κιλινκάρωφ Γεώργιου του Λαζάρου για την απόκτηση Ελ¬ 
ληνικής Ιθαγένειας. 

Μετην 1675/10.12.2001 απόφαση του Γενικού Γραμμα- 
τέα Περιφέρειας Ανατολικής Μακεδονίας - Θράκης, έγινε 
δεκτή η από 13.3.2001 αίτηση του ομογενούς αλλοδαπού 
Γκεζιμπέκοβ Γεώργιτου Ευσταθίου για την απόκτηση Ελ¬ 
ληνικής Ιθαγένειας. 

Μετην 5284/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 12.7.2001 αίτηση της ομογενούς αλλοδαπής 
Σαμπουγκάσοβα Νίνας του Σάββα για την απόκτηση Ελ¬ 
ληνικής Ιθαγένειας. 

Μετην 5921/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 1.8.2001 αίτηση του ομογενούς αλλοδαπού 
Ακριτίδη Ντεμιάντου Κοσμά για την απόκτηση Ελληνικής 
Ιθαγένειας. 

Μετην 5923/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 1.8.2001 αίτηση του ομογενούς αλλοδαπού 
Ακριτίδη Αλέξιου του Ντεμιάν για την απόκτηση Ελληνι¬ 
κής Ιθαγένειας. 

Μετην 5922/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 1.8.2001 αίτηση της ομογενούς αλλοδαπής 
Ακριτίδη Όλγας του Ντεμιάν για την απόκτηση Ελληνικής 
Ιθαγένειας. 

Μετην 5924/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 22.6.2001 αίτηση της ομογενούς αλλοδαπής 
Ακριτίδη Ναταλίαςτου Αλεξίου για την απόκτηση Ελληνι¬ 
κής Ιθαγένειας. 


Μετην 5733/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 26.7.2001 αίτηση του ομογενούς αλλοδαπού 
Βαχτανγκισβίλι Πάατα του Στεπάν για την απόκτηση Ελ¬ 
ληνικής Ιθαγένειας. 

Μετην 4895/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 4.7.2001 αίτηση του ομογενούς αλλοδαπού 
Καράίλανίδη Παντελή του Γ εωργίου για την απόκτηση Ελ¬ 
ληνικής Ιθαγένειας. 

Μετην 4894/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 4.7.2001 αίτηση της ομογενούς αλλοδαπής 
Καράίλανίδη Ελιζαβέτας του Κωνσταντίνου για την από¬ 
κτηση Ελληνικής Ιθαγένειας. 

Μετην 1353/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 10.12.2001 αίτηση της ομογενούς αλλοδα¬ 
πής Τζαφάροβα Λιβίας του Πέτρου για την απόκτηση Ελ¬ 
ληνικής Ιθαγένειας. 

Μετην 4205/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 15.6.2001 αίτηση του ομογενούς αλλοδαπού 
Μινάσοβ Δημήτρη του Γεώργη για την απόκτηση Ελληνι¬ 
κής Ιθαγένειας. 

Μετην 3711/10.12.2001 απόφαση του Γενικού Γραμματέα 
Περιφέρειας Ανατολικής Μακεδονίας - Θράκης, έγινε δεκτή 
η από 6.6.2001 αίτηση του ομογενούς αλλοδαπού Σαμπου- 
γκάσοβ Ηλίατου Ιβάντην απόκτηση Ελληνικής Ιθαγένειας. 

Μετην3712/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 6.6.2001 αίτηση του ομογενούς αλλοδαπού 
Σαμπουγκάσοβ Κουζμάτου Ιβάν για την απόκτηση Ελλη¬ 
νικής Ιθαγένειας. 

Μετην 5226/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτήηαπό 10.7.2001 αίτηση της ομογενούς αλλοδαπής 
Στεφανίδη Έλενας του Αβραάμ για την απόκτηση Ελληνι¬ 
κής Ιθαγένειας. 

Μετην 5653/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 24.7.2001 αίτηση της ομογενούς αλλοδαπής 
Ισλάμοβα Σοφίας του Αλεξάνδρου για την απόκτηση Ελ¬ 
ληνικής Ιθαγένειας. 

Μετην3779/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 8.6.2001 αίτηση της ομογενούς αλλοδαπής 
Ντανάτσεβα Ετέριτου Μιχαήλ για την απόκτηση Ελληνι¬ 
κής Ιθαγένειας. 

Μετην 4217/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτήηαπό 18.6.2001 αίτηση της ομογενούς αλλοδαπής 
Ντανάτσεβα Έλενας του Δημόκριτου για την απόκτηση 
Ελληνικής Ιθαγένειας. 

Μετην3781/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 8.6.2001 αίτηση του ομογενούς αλλοδαπού 
Ντανάτσεβ Αλέξιου του Δημητρίου για την απόκτηση Ελ¬ 
ληνικής Ιθαγένειας. 

Με την 4218/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 18.6.2001 αίτηση του ομογενούς αλλοδαπού 
Ντανάτσεβ Βασιλείου του Αλεξίου για την απόκτηση Ελ¬ 
ληνικής Ιθαγένειας. 

Με την 3780/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 8.6.2001 αίτηση του ομογενούς αλλοδαπού 
Ντανάτσεβ Δημήτριου του Αλεξίου για την απόκτηση Ελ¬ 
ληνικής Ιθαγένειας. 

Με την 7107/10.12.2001 απόφαση του Γενικού Γραμμα¬ 
τέα Περιφέρειας Ανατολικής Μακεδονίας - Θράκης, έγινε 
δεκτή η από 5.9.2001 αίτηση της ομογενούς αλλοδαπής 
Παρασκεύοβα Λαρίσας του Σάββα για την απόκτηση Ελ¬ 
ληνικής Ιθαγένειας. 

Ο Γενικός Γραμματέας 
ΑΡΗΣ ΠΑΠΑΔΟΠΟΥΛΟΣ 
-♦- 

Αριθ.8100 (4) 

Σύσταση Νομικού Προσώπου στο Δήμο Ιάσμου Ν. Ροδό¬ 
πης, με την επωνυμία «Σχολική Επιτροπή Νηπιαγωγεί¬ 
ου Κοπτερού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Της παρ. 8-15 του άρθρου 5 του Ν. 1894/1990 «Για 
την Ακαδημία Αθηνών και άλλες εκπαιδευτικές διατάξεις» 
(Α' 110) και 

β) Του άρθρου 203 του Δ. Κ. Κ. (Π.Δ. 410/95 Α' 146). 

2. Την απόφαση 4308/6.7.2001 (ΦΕΚ 917/17.7.2001) πε¬ 
ρί μεταβίβασης εξουσίας υπογραφής «Με εντολή Γ ενικού 
Γ ραμματέα» αποφάσεων, εγγράφων και άλλων στο Γ ενι¬ 
κό Διευθυντή της Π.Α.Μ.Θ. 

3. Την απόφαση 101/2001 του Δημοτικού Συμβουλίου 
Ιάσμου, αποφασίζουμε: 

Συνιστούμε στο Δήμο Ιάσμου του Νομού Ροδόπης Νο¬ 
μικό Πρόσωπο με την επωνυμία «Σχολική Επιτροπή Νη¬ 
πιαγωγείου Κοτπερού». 

Η συνιστώμενη Σχολική Επιτροπή διοικείται από 5/με- 
λές Διοικητικό Συμβούλιο αποτελούμενο από: 

1. Τον εκάστοτε Δήμαρχο ως Πρόεδρο ή το Δημοτικό 
Σύμβουλο που αυτός ορίζει. 

2. Την εκάστοτε Διευθύντρια του Νηπιαγωγείου. 

3. Δύο (2) μέλη του Δημοτικού Συμβουλίου που θα ορί¬ 
ζονται με απόφαση του Δημοτικού Συμβουλίου. 

4. Ένα Δημότη, γονέα μαθητή του Νηπιαγωγείου που 
θα ορίζεται με απόφαση του Δημοτικού Συμβουλίου μετά 
από υπόδειξη του συλλόγου γονέων και κηδεμόνων. Εάν 
δεν υπάρχει τέτοιος σύλλογος το μέλος θα ορίζεται απ’ 
ευθείας με απόφαση Δημοτικού Συμβουλίου. 

Η θητεία του Δ.Σ. του Ν.Π. λήγει με το πέρας της δημο¬ 
τικής περιόδου. 

Σκοπός του Ν.Π. είναι: 

- Η διαχείριση των πιστώσεων που διατίθενται για τις 
λειτουργικές δαπάνες των σχολείων (καθαριότητας , 
θέρμανσης, φωτισμού, ύδρευσης, αναλωσίμων υλικών 
κ.λ.π.) 


- Η εκτέλεση μικρών έργων για την επισκευή και συντή¬ 
ρηση των διδακτηρίων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη , με 
βιβλία για την σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους και εν γέ- 
νει η λήψη όλων των μέτρων που κρίνονται αναγκαία για 
την στήριξη της διοικητικής λειτουργίας των Σχολείων. 
Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση του Δήμου Ιάσμου. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από αντίτιμο των παρεχόμενων υπηρε¬ 
σιών. 

ε) Πρόσοδοι από την περιουσία. 

Περιουσία του Νομικού Προσώπου είναι μόνο το κτίριο 
του νεοσύστατου σχολείου. 

Το Νομικό Πρόσωπο εκπροσωπείται στο δικαστήριο και 
σε κάθε δημόσια αρχή από τον Πρόεδρο του Δ.Σ. και όταν 
αυτό απουσιάζει ή κωλύεται από τον Αντιπρόεδρο. 

Από την απόφαση αυτή προκαλείται δαπάνη σε βάρος 
του προϋπολογισμού του Δήμου Ιάσμου ύψους 200.000 
δρχ. για το τρέχον οικονομικό έτος στο σύνολο των Σχο¬ 
λείων της Α/θμιας και Β/θμιας Εκπαίδευσης του Δήμου Ιά¬ 
σμου και προσαυξημένη κατά 15% περίπου για τα επόμε¬ 
να οικονομικά έτη. 

Για την κάλυψη της ανωτέρω δαπάνης έχουν εγγράφει 
πιστώσεις στον προϋπολογισμό του οικονομικού έτους 
2001 του Δήμου Ιάσμου συνολικού ύψους 200.000 δρχ. 
στους Κ.Α.211.1.5.α για όλα τα Σχολεία της Α/θμιας Εκ¬ 
παίδευσης και με τίτλο «Λειτουργικές δαπάνες Σχολεί¬ 
ων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 4 Δεκεμβρίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 10158 (5) 

Σύσταση Δημοτικής Επιχείρησης στο Δήμο Βέροιας με 
την επωνυμία «Δημοτική Επιχείρηση Τουριστικής Ανά¬ 
πτυξης (Δ.Ε.Τ.Α.) «Ο ΞΕΝΙΟΣ ΔΙΑΣ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
Στελέχωση της Περιφέρειας, Ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του άρθρου 277 του Δ.Κ.Κ. (Π.Δ. 
410/95). 

3. Τις διατάξεις του άρθρου 2 του Ν. 2081/92 (ΦΕΚ 154/ 
τΑ'/10.9.92). 

4. Την 25027/84 (ΦΕΚ244/τ.Β'/12.4.84) απόφαση του 
Υπ. Εσωτερικών. 

5. Την 635/2001 απόφαση του Δημοτικού Συμβουλίου 
Βέροιας Ν. Ημαθίας, σχετικά με την σύσταση αμιγούς δη¬ 
μοτικής επιχείρησης με την επωνυμία Δημοτική Επιχείρη- 

ση Τουριστικής Ανάπτυξης (Δ.Ε.Τ.Α.) «Ο ΞΕΝΙΟΣ ΔΙΑΣ». 

6. Την Οικονομοτεχνική Μελέτη Σκοπιμότητας και Βιω¬ 
σιμότητας της ανωτέρω επιχείρησης, αποφασίζουμε: 

Νομιμοποιούμε την 635/2001 απόφαση του Δημοτικού 
Συμβουλίου Βέροιας Νομού Ημαθίας με την οποία: 

1. Συνιστάται στο Δήμο αμιγής δημοτική επιχείρηση, 
σύμφωνα με τις διατάξεις του άρθρου 277 του Δ.Κ.Κ. 
(Π.Δ. 410/95), με την επωνυμία «Δημοτική Επιχείρηση 
Τουριστικής Ανάπτυξης (Δ.Ε.Τ.Α.) «Ο ΞΕΝΙΟΣ ΔΙΑΣ». 

2. Σκοποί της δημοτικής επιχείρησης είναι: 

• Η εκπόνηση και υλοποίηση μελετών και προγραμμά¬ 
των με στόχο την ενδυνάμωση του τουριστικού ρεύματος 
στον Δήμο και στην ευρύτερη περιοχή, σε συνεργασία με 
τον ιδιωτικό τομέα και ιδιαίτερα τις επιχειρήσεις που δρα¬ 
στηριοποιούνται στον ευρύτερο τομέα της παροχής του¬ 
ριστικών υπηρεσιών. 

• Η προβολή των τουριστικών ενδιαφερόντων του Δή¬ 
μου και της ευρύτερης περιοχής με την συμμετοχή σε εκ¬ 
θέσεις, την δημιουργία ιστοσελίδας στο διαδίκτυο, την 
παραγωγή ταινιών ή διαφημιστικών σποτ, την έκδοση 
ενημερωτικών εντύπων ή βιβλίων και γενικά την χρησιμο¬ 
ποίηση όλων των παρεχομένων από την σύγχρονη τεχνο¬ 
λογία μέσων και δυνατοτήτων προβολής. 

• Η λειτουργία του Κέντρου Τουριστικής Ενημέρωσης- 
Προβολής και Λαογραφίας του Δήμου Βέροιας. 

• Η διαμόρφωση και λειτουργία και άλλων χώρων του¬ 
ριστικής πληροφόρησης. 

• Η συμμετοχή της σε εθνικά ή διεθνή δίκτυα αναλόγου 
σκοπού και περιεχομένου, η συμμετοχή σε εθνικά ή ευ¬ 
ρωπαϊκά προγράμματα που έχουν σχέση μετοντουρισμό 
και την ανάπτυξή του. 

• Η ανάπτυξη και λειτουργία χώρων, στους οποίους θα 
παρέχονται τουριστικές υπηρεσίες. 

3. Η διάρκεια της δημοτικής επιχείρησης ορίζεται σε δέ¬ 
κα (10) χρόνια και λήγει την 31.12.2011. 

• Έδρα της δημοτικής επιχείρησης ορίζεται η Βέροια 
καιπιο συγκεκριμένα το επίτης οδού Βερόης 2 κτίριο, στο 
οποίο στεγάζεται το Κέντρο Τουριστικής Ενημέρωσης - 
Προβολής και Λαογραφίας του Δήμου Βέροιας, 

4. Η Επιχείρηση διοικείται από επταμελές (7) Διοικητικό 
Συμβούλιο που τα μέλη του μαζί με τους αναπληρωτές 
ορίζονται από το Δημοτικό Συ μβούλιο. Από τα μέλη του δι¬ 
οικητικού συμβουλίου τέσσερα (4) είναι αιρετοί εκπρό¬ 
σωποι του Δήμου εκ των οποίων ένα (1) προέρχεται από 
την μειοψηφία, ένα (1) είναι εκπρόσωπος του Επιμελητη¬ 
ρίου Ημαθίας, ένα (1) είναι εκπρόσωπος του Οικονομικού 
Επιμελητηρίου Ημαθίας και ένα (1) είναι εκπρόσωπος των 
τουριστικών γραφείων του Δήμου. 

5. Ο Δήμος Βέροιας διαθέτει στην επιχείρηση χρηματι¬ 
κό ποσό 20.000.000 δρχ. ως αρχικό κεφάλαιό της και πα¬ 
ραχωρεί, καθ’ όλη την διάρκεια ισχύοςτης παρούσας, την 
χρήση του χώρου στο αρχοντικό Μπόζογλου, στο οποίο 
στεγάζεται το Κέντρο Τουριστικής Ενημέρωσης και Λαο- 
γραφίαςτου Δήμου Βέροιας, εκχωρώντας σε αυτή όλα τα 
δικαιώματα και υποχρεώσεις που έχει από την με ημερο¬ 
μηνία 6.8.1999 προγραμματική σύμβαση μεταξύ του Δή¬ 
μου Βέροιας και του Ε.Ο.Τ. 

6. Πόροι της επιχείρησης είναι τα έσοδα: από προσό¬ 
δους της κινητής και ακίνητης περιουσίας, από παροχές 
υπηρεσιών προς τρίτους, από την υλοποίηση προγραμ¬ 
ματικών συμβάσεων, από συμμετοχή σε εθνικά ή ευρω¬ 
παϊκά προγράμματα, από επιχορηγήσεις οποιουδήποτε 


φορέα, από δάνεια, χορηγίες, δωρεές, κληροδοτήματα 
και κληρονομιές, από την εκποίηση περιουσίας και από 
κάθε άλλη πηγή. 

7. Η επιχείρηση διαλύεται: α) με απόφαση του Δημο¬ 
τικού Συμβουλίου με απόλυτη πλειοψηφία του συνολι¬ 
κού αριθμού των μελών του, β) όταν λήγει χωρίς ναπα- 
ραταθεί η διάρκεια της επιχείρησης και γ) σε περίπτω¬ 
ση πτώχευσης. Την διάλυση της επιχείρησης ακολουθεί 
η εκκαθάριση. Εκτός από την περίπτωση της πτώχευ¬ 
σης η εκκαθάριση γίνεται από τρεις (3) εκκαθαριστές 
που ορίζονται από το Δημοτικό Συμβούλιο. Στην εκκα¬ 
θάριση διεκπεραιώνονται οι εκκρεμείς υποθέσεις, ει- 
σπράττονται οι απαιτήσεις, ρευστοποιείται η περιουσία 
και πληρώνονται τα χρέη της επιχείρησης. Μετά της εκ¬ 
καθάριση το καθαρό υπόλοιπο περιέχεται στο Δήμου 
Βέροιας. 

8. Η συγκρότηση, λειτουργία, η διαχείριση και επο- 
πτεία της επιχείρησης διέπονται από τους κανόνες της 
ιδιωτικής οικονομίας και τις σχετικές διατάξεις του Π.Δ. 
410/95. 

Ακροτελεύτια διάταξη 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπ/σμού του Δήμου Βέροιας η 
οποία δεν έχει προβλεφθεί από τον προϋπ/σμό του, κα¬ 
λύπτεται όμως με τροποποίησή του. 

Η παρούσα να δημοσιευθεί στην Εφημερίδα της Κυ- 
βερνήσεως. 

Βέροια, 29 Νοεμβρίου 2001 

Ο Γενικός Γραμματέας Περιφέρειας κ.α.α. 

Ο Γενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. ΔΙΒΜ/Φ24.94/994 (6) 

Δήλωση παραίτησης του Πλουμή Χατζηαγγέλου από τα 
δικαιώματα της άδειας μεταλλευτικών ερευνών. 

Ο ΝΟΜΑΡΧΗΣ ΡΟΔΟΠΗΣ 

Με την ΔΙΒΜ/Φ24.94/994/4.21.2001 απόφαση του Νο¬ 
μάρχη Ροδόπης, που εκδόθηκε σύμφωνα με τις διατάξεις 
του άρθρου 42 του Ν.Δ. 210/1973 «περί Μεταλλευτικού 
Κώδικος», έγινε αποδεκτή η από 16.11.2001 δήλωση πα¬ 
ραίτησης του Πλουμή Χατζηαγγέλου του Κωνσταντίνου 
κατοίκου Θεσσαλονίκης, από τα δικαιώματα που απορρέ¬ 
ουν από την υπ’ αρ. ΔΙΒΜ/Φ24.94/673/4.11.1998 άδεια με¬ 
ταλλευτικών ερευνών (Α.Β.Μ.448), που αφορά δύο τμή¬ 
ματα έκτασης 2.556,84 στρεμμάτων το πρώτο και 
6.110,35 στρεμμάτων το δεύτερο, ευρισκόμενα στην πε¬ 
ριοχή του οικισμού Πετρωτά του Δήμου Σαπών του Νο¬ 
μού Ροδόπης. 

Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(7) 

Στην 64 απόφαση του Νομ/κού Συμβουλίου =άνθης που 
δημοσιεύθηκε στο ΦΕΚ 1394/Β/22.10.2001, γίνεται διόρ¬ 
θωση - συμπλήρωση ως εξής: 

1. Στη σελίδα 19897 και μετά τον 7 στίχο προστίθεται 
παράγραφος που αριθμείται 3 ως εξής: 

Γραφείο Γραμματείας. Στην αρμοδιότητα του γραφείου 
ανήκει η γραμματειακή υποστήριξη της Δ/νσης Εκπαί¬ 
δευσης, Πολιτισμού και Απασχόλησης. 

2. Στη σελίδα 19898 και στο στίχο 91 μετά τις λέξεις 

«.ή ΤΕ Διοικητικού - Λογιστικού» προστίθεται.«ή 

Δ.Ε Διοικητικού - Λογιστικού». 

3. Στη σελίδα 19899 και 

α. Στους στίχους 44 και 53 μετάτις λέξεις «.ή ΤΕ Επι- 

σκεπτριών Υγείας» προστίθεται «ή ΤΕ Μαιευτικής». 

β. Στο στίχο 102 και μετά τις λέξεις «.ή ΔΕ Διοικητι¬ 

κού - Λογιστικού» προστίθεται «ή ΔΕ Τεχνικών». 

γ. Μετά τον 102 στίχο προστίθεται παράγραφος ως 
εξής: Στο Γραφείο Γραμματείας προΐσταται υπάλληλος 
του κλάδου Δ.Ε. Διοικητικού - Λογιστικού. 

δ. Στο στίχο 111 και μετά τις λέξεις «.ή ΔΕ Διοικητι¬ 

κού - Λογιστικού» προστίθεται ή «ΔΕ Τεχνικών», 
ε. Στους στίχους 112 -113 διορθώνεται το εσφαλμένο 

. προΐσταται Τεχνικός όλων των κλάδων με βαθμό 

Δ/ντή» στο σωστό «.προΐσταται υπάλληλος του κλά¬ 


δου ΠΕ Μηχανικών όλων των ειδικοτήτων με βαθμό 
Δ/ντή». 

στ. Επίσης στους στίχους 114 -115 και 116 -117 διορ¬ 
θώνεται στο εσφαλμένο «.προΐσταται Τεχνικός όλων 

των κλάδων» στο σωστό «.προΐσταται υπάλληλος του 

κλάδου ΠΕ Μηχανικών όλων των ειδικοτήτων». 

4. Στη σελίδα 19900 και μετά τον 9 στίχο προστίθενται 
παράγραφοι ως εξής: 

- Στο τμήμα Προγραμματισμού προΐσταται υπάλληλος 
του κλάδου ΠΕ Αγρονόμων Τοπογράφων ή ΠΕ Πολιτικών 
Μηχανικών ή ΤΕ Τοπογράφων ή Δ.Ε. Τεχνικών (Δομικών 
Έργων). 

- Στο τμήμα Τοπογραφικών Εργασιών και Ελέγχου 
προΐσταται υπάλληλος του κλάδου ΠΕ Αγρονόμων Τοπο¬ 
γράφων ή ΠΕ Πολιτικών Μηχανικών ή ΤΕ Τοπογράφων ή 
Δ.Ε Τεχνικών (Δομικών Έργων). 

- Στο γραφείο Γ ραμματείας προΐσταται υπάλληλος του 
κλάδου Δ.Ε Διοικητικού - Λογιστικού ή Δ.Ε. Τεχνικών (Δο¬ 
μικών Έργων). 

(Από το Νομαρχιακό Διαμέρισμα Ξάνθης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













